钦定古今图书集成/明伦汇编/闺媛典/第059卷 > 杨桃儿
## 钦定古今图书集成/明伦汇编/闺媛典/第059卷 > 杨桃儿

按《归德府志》：“杨桃儿，德文女也。嘉靖元年，山东王堂
贼流入境内，四散剽掠，桃儿年十六，为男子状，随兄
世威避至邯郸，遇贼，世威与其弟世宠力战死。贼获
桃儿，见其色美，知其非男，欲献之贼首，逼上马，桃儿
大骂曰：‘斩首贼，杀我兄，恨不割汝万段，尚复何为’！以
头抢地求死。贼强逼之，桃儿挝贼一目坠地，众贼忿”
怒，乱砍之。比死，骂不绝口。有司奏闻，旌表。